---
# System prepended metadata

title: അങ്കണവാടി എങ്ങനെ മാപ്പിൽ ചേർക്കാം?

---

# അങ്കണവാടി എങ്ങനെ മാപ്പിൽ ചേർക്കാം?

കുറെയധികം പുതിയ മാപ്പേഴ്സ് അംഗൻവാടി മാപ്പ് ചെയ്യുന്നത് ശ്രദ്ധയിൽപ്പെട്ടു. [മാപ്പത്തോൺ കേരളം](mapathonkeralam.in/) ക്യാമ്പയ്നിന്റെ പരിപാടിയാണെന്നാണ് ആദ്യം വിചാരിച്ചത്. കമ്മ്യൂണിറ്റി ചാനലിൽ ചോദിച്ചപ്പോൾ പ്രോഗ്രാം മാനേജർക്ക് അതിനെക്കുറിച്ച് ധാരണയില്ലെന്നും കളക്ട്രേറ്റിൽനിന്നുള്ള നിർദ്ദേശമാകാൻ സാധ്യതയുണ്ടെന്നും അവരുടെ ഇതിനെക്കുറിച്ച് അന്വേഷിച്ച് വരുകയാണെന്നാണ് പറഞ്ഞത്. എന്തൊക്കെയായാലും മാപ്പിങ്ങ് ചെയ്ത് പരിചയമുള്ളവരുടെ ട്രൈയ്നിങ്ങോടെ, ഓർഗനൈസൈഡ് എഡിറ്റിങ്ങ് മാനദണ്ഡങ്ങൾ പാലിച്ച് ചെയ്താൽ നല്ലതാണ്.
![കോഴിക്കോട്ടെ ഒരു അങ്കൻവാടി. ചിത്രം:ജയ്സൻ നെടുമ്പാല](https://i.imgur.com/xXr9Qrl.jpg "കോഴിക്കോട്ടെ ഒരു അങ്കൻവാടി. ചിത്രം:ജയ്സൻ നെടുമ്പാല")

എന്തായാലും ആശയക്കുഴപ്പമുള്ള ഒരുപാടുപേർക്കായി അംഗൻവാടി മാപ്പ് ചെയ്യുന്നതിനെക്കുറിച്ച് ഒരു കുറിപ്പെഴുതിയിടാമെന്ന് വെച്ചു.
## ഓപ്പൺസ്ട്രീറ്റ്മാപ്പ്
ഇവിടെ ആദ്യമായി മാപ്പ് ചെയ്യാനെത്തുന്നവരാണെങ്കിൽ, സുഹൃത്തായ മുജീബിന്റെ [യൂട്യൂബ് ചാനലായ ഐബി കമ്പ്യൂട്ടിങ്ങിലെ ഈ വീഡിയോ](https://youtu.be/bIRGXkmhw5k) ഒന്ന് കാണുക.
ഗൂഗിളിൽ തിരഞ്ഞാലും കൂടുതൽ റിസോഴ്സുകൾ കിട്ടും. https://learnosm.org/en/
## സാറ്റ്ലൈറ്റ് മാപ്പിൽ സ്വന്തം പ്രദേശം
ഓപ്പൺസ്ട്രീറ്റ്മാപ്പിൽ അകൌണ്ട് എടുത്ത് ശേഷം മാപ്പ് ചെയ്യേണ്ട സ്വന്തം പ്രദേശത്തേയ്ക്ക് സൂം ചെയ്ത്  എടുക്കുകയാണ് ആദ്യത്തെ ഘട്ടം. മാപ്പിൽ പ്രദേശം ഏതാണ്ട് കണ്ടെത്തിക്കഴിഞ്ഞാൽ എഡിറ്റ് ബട്ടണിൽ [Edit with iD (in-browser editor)] ക്ലിക്ക് ചെയ്യുക. (സ്ക്രീൻഷോട്ട് താഴെ)
![](https://i.imgur.com/DQ0CKTU.png)
തുറന്നുവരുന്ന സാറ്റ്ലൈറ്റ് മാപ്പ് കൃത്യമായി പരിശോധിച്ച് അംഗൻവാടി നിൽക്കുന്ന കെട്ടിടം കണ്ടുപിടിക്കുക.
![](https://i.imgur.com/CdYHYzk.jpg)
കെട്ടിടം മനസ്സിലായാൽ, (അത് വരച്ചിട്ടില്ലെങ്കിൽ) ഏരിയ എന്ന ടൂൾ എടുത്ത് കെട്ടിടത്തെ അടയാളപ്പെടുത്തുക.
![](https://i.imgur.com/DfOIvm5.jpg)
കെട്ടിടം വരച്ചുകഴിഞ്ഞാൽ അടുത്തത് ടാഗ് ചെയ്യലാണ്. ബിൽഡിങ്ങ് ടാഗ് കൊടുക്കുന്നതോടൊപ്പം amenity=kindergarten എന്ന് ചേർത്താലെ അത് അംഗൻവാടിയെ മാപ്പിലാക്കാനാകൂ. ബിൽഡിങ്ങ് വരയ്ക്കാനായില്ലെങ്കിൽ പോയിന്റ് ആയും ഇത് ചേർക്കാവുന്നതാണ്. അംഗവൻവാടിയുടെ ഇംഗ്ലീഷിലും മലയാളത്തിലുമുള്ള പേരും ചേർത്താൽ ഉഷാറായി. 
## കൂടുതൽ ടാഗുകൾ
കൂടുതൽ വിശദവിവരങ്ങൾ കൊടുക്കാനാകുമെങ്കിൽ ഇതിനോട് ബന്ധപ്പെട്ട കൂടുതൽ ടാഗുകൾ കൂടി പട്ടികയാക്കി കൊടുക്കുന്നു. കൂടുതൽ [OSM - Kerala വിക്കിയിൽ](https://wiki.openstreetmap.org/wiki/Kerala/Schools) പരിശോധിക്കാം.

| amenity  | kindergarten                                                                                                                                                                                                    |
|----------|-----------------------------------------------------------------------------------------------------------------------------------------------------------------------------------------------------------------|
| name     | അംഗൻവാടിയുടെ പേര് ഇംഗ്ലീഷിൽ                                                                                                                                                                                     |
| name:ml  | അംഗൻവാടിയുടെ പേര് മലയാളത്തിൽ                                                                                                                                                                                    |
| website  | വെബ്സൈറ്റ് ഉണ്ടെങ്കിൽ ചേർക്കാം                                                                                                                                                                                  |
| phone    | ഫോൺനമ്പർ. ഇത് ചേർത്താൽ വളരെ ഉപകാരമുള്ള കാര്യമായിരിക്കും                                                                                                                                                         |
| capacity | അംഗൻവാടിയിൽ ഉൾക്കൊള്ളാവുന്ന പരമാവധി കുട്ടികളുടെ എണ്ണം. ചേർക്കാൻ സാധിച്ചാൽ നല്ലതാണ്. നിർബന്ധമില്ല                                                                                                                |
| fee      | "yes" എന്നാണെങ്കിൽ പണം കൊടുക്കേണ്ട അംഗൻവാടിയെന്നും "no" എന്നാണെങ്കിൽ സൌജന്യമാണെന്നും. സ്വകാര്യസംരംഭങ്ങളും ഉള്ളതുകൊണ്ട് ഇത് ചേർത്താൽ മാപ്പിൽ സൌജന്യമായ അംഗൻ വാടികൾ മാത്രം അന്വേഷിക്കുന്നവർക്ക് ഒക്കെ ഉപകരിക്കും. |
| operator | അംഗൻവാടി നടത്തുന്ന സ്ഥാപനത്തിന്റെ/സംഘടനയുടെ പേര്. ഇത് ചിലപ്പോൾ തദ്ദേശസ്വയംഭരണ സ്ഥാപനമാകാം പള്ളിയുടെതാകാം അല്ലെങ്കിൽ രക്ഷാകർത്തൃ കൂട്ടായ്മയുടേതാകാം                                                              |
| min_age  | ചേർക്കാവുന്ന കുട്ടികളുടെ കുറഞ്ഞ പ്രായപരിധി                                                                                                                                                                      |
| max_age  | കൂടിയ പ്രായപരിധി (വയസ്സ്)                                                                                                                                                                                       |
## കോമണായി കണ്ട ചില തെറ്റുകൾ
* https://www.openstreetmap.org/way/859268935
* https://www.openstreetmap.org/way/859262367
* https://www.openstreetmap.org/node/8017154333
* https://www.openstreetmap.org/node/8017161576
* https://www.openstreetmap.org/node/8016781781
* https://www.openstreetmap.org/node/8016781781
* https://www.openstreetmap.org/node/7995379045
* https://www.openstreetmap.org/node/8012568573
## കേരളത്തിലെ അങ്കൻവാടികൾ
http://wcd.kerala.gov.in/anganwadis.php ലെ കണക്കുപ്രകാരം കേരള സംസ്ഥാനത്ത് അങ്ങോളമിങ്ങോളമായി **33115** ൽപ്പരം അംഗൻവാടികളുണ്ടെന്നാണ് പറയുന്നത്. പരമാവധി കണ്ടെത്തി മാപ്പിൽ ചേർക്കാൻ ഒത്തൊരുമിച്ചിറങ്ങാം. നല്ലൊരു മാപ്പിങ്ങ് അനുഭവം ആശംസിക്കുന്നു.
![](https://i.imgur.com/LyKnpNT.jpg "പുഴയ്ക്കൽ ബ്ലോക്ക്, അടാട്ട് പഞ്ചായത്ത് പുറണാട്ടുകര മുപ്പാറയ്ക്കടുത്തുള്ള മരിയ അംഗൻവാടി")